**Nužni uvjeti nastavne i znanstveno-stručne djelatnosti u postupku izbora na radno mjesto**

**IZVANREDNOG PROFESORA**

(Odluka o nužnim uvjetima za ocjenu nastavne i znanstveno-stručne djelatnosti u postupku izbora u znanstveno-nastavna zvanja NN broj: 122/2017,120/2021)

**\*ispunjava pristupnik**

|  |
| --- |
| Ime i prezime pristupnika: |
| Datum izbora u znanstveno-nastavno radno mjesto docent: |  |
| OPĆI UVJETI |
| Da je u svojstvu nastavnika (stalnog ili gostujućeg) na nekom visokom učilištu izvodio nastavu u opsegu od najmanje 300 norma sati/ u punom opsegu nastavne aktivnosti koja odgovara ekvivalentu od 810 radnih sati u nastavi | Ovo i sva ostala polja u ovom obrascu se popunjavanju sadržajno identično kao što su navedena u Izvješću za izbor u znanstveno-nastavno zvanje.Ako je pojedini uvjet ostvaren, treba napisati OSTVARENO odmah na vrhu ovog polja. Ukoliko je uvjet samo djelomično ostvaren, polje se može popuniti, ali se piše NIJE OSTVARENO na vrhu ovog polja. Ukoliko uvjet nije niti djelomično ostvaren, piše se NIJE OSTVARENO na vrhu ovog polja. |
| Rezultati institucijskog istraživanja kvalitete nastavnog rada ili rezultati studentske ankete koju provodi visoko učilište (pozitivna ocjena). |  |
| POSEBNI UVJETI |
| Za izbor u znanstveno-nastavno zvanje izvanredni profesor treba ispuniti dva (2) uvjeta iz skupine:A. kriterij nastavnog doprinosa idva (2) uvjeta iz skupine:B. kriterij znanstveno-stručnog doprinosa |
| KRITERIJ NASTAVNOG DOPRINOSA |
| 1. Uvjet mentorstva ili komentorstva pri izradi završnih ili diplomskih radova (uvjet A1)Da je bio mentor ili komentor u izradi najmanje 5 obranjenih diplomskih ili završnih radova NAKON izbora u znanstveno-nastavno zvanje docent. |  |
| 2. Uvjet objavljivanja rada u koautorstvu sa studentom iz područja teme završnog ili diplomskog rada (uvjet A2)Da je u koautorstvu sa studentom kojemu je bio mentor ili komentor u izradi prethodno navedenih diplomskih/završnih radova nakon izbora u znanstveno-nastavno zvanje docent, objavio najmanje 1 znanstveni ili stručni rad iz područja teme rada. |  |
| 3. Uvjet usavršavanja u znanstvenom području ili struci ili nastavi (uvjet A3)Da se nakon diplomiranja u svom znanstvenom području ili nastavi ili struci usavršavao na sveučilišnim ili znanstvenim institucijama u zemlji ili inozemstvu, uključujući i boravak u inozemstvu u sklopu programa poslijediplomskog (specijalističkog ili doktorskog) studija, u ukupnom trajanju od najmanje 6 mjeseci. |  |
| 4. Uvjet objavljivanja znanstvene knjige, sveučilišnog udžbenika ili sveučilišnog priručnika u autorstvu ili koautorstvu (uvjet A4)Da je nakon izbora u znanstveno-nastavno zvanje docent, u autorstvu ili koautorstvu objavio najmanje jednu znanstvenu knjigu, sveučilišni udžbenik ili sveučilišni priručnik. |  |
| 5. Uvjet inoviranja nastavnog sadržaja (uvjet A5)Da je sudjelovao u inoviranju nastavnog sadržaja na barem jedan od sljedećih načina:* da je kao član povjerenstva sudjelovao u izradi akreditiranoga novog studijskog programa;
* da je uveo novi kolegij koji je prihvaćen od nadležnoga stručnog tijela visokog učilišta;
* da je na web-stranici ili na sučelju za e-učenje postavio recenzirane nastavne materijale iz najmanje jednog kolegija, koji su prihvaćeni od nadležnog stručnog tijela visokog učilišta;
* da je uveo nove eksperimentalne ili praktične nastavne metode na preddiplomskom, diplomskom ili poslijediplomskom studiju uz odobrenje nadležnoga stručnog tijela visokog učilišta.
 |  |
| 6. Uvjet mentorstva pri izradi doktorskih disertacija (uvjet A6)Da je, nakon izbora u znanstveno-nastavno zvanje docent, pod njegovim mentorstvom ili komentorstvom obranjena najmanje jedna doktorska disertacija. |  |
| 7. Uvjet objavljivanja rada u koautorstvu sa studentom iz područja teme doktorskog rada (uvjet A7)Da je u koautorstvu sa studentom, kojemu je bio mentor ili komentor u izradi obranjene doktorske disertacije ili nastavnik kod kojega je tijekom doktorskog studija slušao ili polagao ispit, nakon izbora u znanstveno-nastavno zvanje docent, objavio najmanje jedan znanstveni ili stručni rad iz područja teme doktorske disertacije. |  |
| 8. Uvjet recenziranja studijskih programa, odnosno članstva u povjerenstvu za reakreditaciju studijskih programa (uvjet A8)Da je bio recenzent (izvjestitelj) za barem jedan studijski program, odnosno da je kao član sudjelovao u radu barem jednog povjerenstva za reakreditaciju studijskog programa. |  |
| 9. Uvjet recenziranja znanstvene knjige, sveučilišnog udžbenika ili sveučilišnog priručnika (uvjet A9)Da je nakon izbora u znanstveno-nastavno zvanje docent bio recenzent barem jedne znanstvene knjige, sveučilišnog udžbenika ili sveučilišnog priručnika. |  |
| 10. Uvjet koordiniranja suradnje s nastavnim bazama (uvjet A10)Da je institucionalno koordinirao suradnju s nastavnim bazama ili mrežama nastavnih baza (pokušališta, hospitacije u školama, praktični rad u bolnicama, praktični rad u tijelima i ustanovama javne i državne uprave te županijske i lokalne samouprave, ustanova u kulturi, gospodarskim subjektima itd.). |  |
| KRITERIJ ZNANSTVENO-STRUČNOG DOPRINOSA |
| 1. Uvjet prezentiranja radova na znanstvenim ili stručnim skupovima: domaćim i međunarodnim (uvjet B1)Da je kao autor ili koautor putem postera ili usmenog izlaganja, nakon izbora u znanstveno-nastavno zvanje docent, prezentirao najmanje 5 radova na znanstvenim ili stručnim skupovima od kojih najmanje 2 na međunarodnim znanstvenim ili stručnim skupovima Međunarodnim skupom u smislu ovog kriterija (uvjeti B1 i B2) smatra se skup koji se održava u inozemstvu, a ako se održava u Hrvatskoj drži se uvjeta znanstvenog djelovanja i izlaganja na najmanje jednom svjetskom jeziku. |  |
| 2. Uvjet pozvanog predavanja na međunarodnom znanstvenom ili stručnom skupu (uvjet B2)Da je nakon izbora u znanstveno-nastavno zvanje docent bio pozvani predavač na barem jednom međunarodnom znanstvenom ili stručnom skupu |  |
| 3. Uvjet vođenja ili sudjelovanja u realizaciji znanstveno-istraživačkih projekata MZOS-a (odnosi se na znanstveno-istraživačke projekte koji su do kraja 2014. godine realizirani uz financijsku potporu Ministarstva znanosti, obrazovanja i sporta) te drugih znanstveno-istraživačkih projekata (uvjet B3)Da je bio voditelj znanstveno-istraživačkog projekta MZOS-a ili nekoga drugog znanstveno-istraživačkog projekta financiranog od Europske agencije za znanost, tijela državne uprave, hrvatskih i stranih zaklada i sl. |  |
| 4. Uvjet vođenja ili sudjelovanja u realizaciji znanstvenog programa znanstvenih centara izvrsnosti, europskih i međunarodnih kompetitivnih projekta i projekata Hrvatske zaklade za znanost (uvjet B4)Da je bio voditelj ili da je sudjelovao kao suradnik u znanstvenom programu znanstvenog centra izvrsnosti, odnosno da je bio voditelj ili da je sudjelovao kao suradnik u europskom i međunarodnom kompetitivnom projektu ili projektu Hrvatske zaklade za znanost. |  |
| 5. Uvjet uređivanja zbornika (uvjet B5)Da je bio urednik najmanje jednog zbornika radova sa znanstvenog skupa ili zbirne znanstvene knjige ili gostujući urednik u specijalnom izdanju znanstvenog časopisa. |  |
| 6. Uvjet recenziranja članaka u časopisima i zbornicima (uvjet B6)Da je nakon izbora u znanstveno-nastavno zvanje docent, za znanstvene ili stručne časopise, zbornike radova sa znanstvenog skupa ili zbirne znanstvene publikacije recenzirao najmanje 5 članaka. |  |
| 7. Uvjet recenziranja projekata (uvjet B7)Da je bio recenzent (izvjestitelj) za barem jedan kompetitivni projekt na nacionalnoj ili na međunarodnoj razini u kategoriji istraživačkih, razvojnih ili stručnih projekata ili da je bio recenzent (izvjestitelj) u znanstvenom panelu Hrvatske zaklade za znanost. |  |
| 8. Uvjet članstva u organizacijskom ili programskom odboru znanstvenog skupa (uvjet B8)Da je bio član organizacijskog ili programskog odbora međunarodnoga znanstvenog skupa (tj. skupa u kojem sudjeluju stručnjaci iz najmanje tri zemlje, a organizacijski ili programski odbor ima članove iz tri države) ili da je bio predsjednik organizacijskog ili programskog odbora domaćega znanstvenog skupa. |  |
| 9. Uvjet objavljivanja stručnih radova (uvjet B9)Da je nakon izbora u znanstveno-nastavno zvanje docent, objavio najmanje 3 stručna rada ili rada u zborniku znanstveno-stručnog skupa. |  |
| 10. Uvjet dobivanja međunarodne ili istaknute domaće nagrade ili priznanja za znanstveni, nastavni ili stručni rad (uvjet B10)Da je za znanstveni ili nastavni ili stručni rad dobio međunarodnu nagradu ili priznanje ili istaknutu domaću nagradu ili priznanje. Istaknutom domaćom nagradom ili priznanjem u smislu ovog uvjeta smatraju se nagrade i priznanja koje dodjeljuju državna tijela, te nacionalne znanstvene i kulturne institucije. |  |
| 11. Uvjet sudjelovanja u programima popularizacije znanosti (uvjet B11)Da je sudjelovao u aktivnostima popularizacije znanosti, kojima se potiče dijalog znanstvene zajednice sa zainteresiranom publikom o znanosti i znanstvenom obrazovanju (popularno-znanstvena predavanja, tribine, radionice, festival znanosti, prigodne manifestacije, rad u časopisima za popularizaciju znanosti, edukacijski projekti, osmišljeni medijski istupi itd.). |  |

U Rijeci, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ČLANOVI STRUČNOG POVJERENSTVA:

|  |  |  |
| --- | --- | --- |
|  | **Ime i prezime** | **Potpis** |
|  |  |  |
|  |  |  |
|  |  |  |